ຮອງນາຍົກ ລມຕ ເລໂຊໂທ ຂຶ້ນຮັກສາການ ຊົ່ວຄາວ ຫຼັງຈາກ ນາຍົກຫລົບໜີ ອອກຈາກປະເທດ (ວີດີໂອ)
ບັນດາ​ເຈົ້າໜ້າ​ທີ່​ທະຫານ ໃນ​​ເລ​​ໂຊ​ໂທ ກ່າວ​ວ່າ ພວກທະຫານ​ ໄດ້ກັບ​ຄືນ​ໄປ​ຄ້າຍ​​ແລ້ວ ແລະ ສະຖານະ​ການໃນ​ປະ​ເທດ ​ຢູ່​ໃນ​ຄວາມ​ສະຫງົບ​.
ຍັງບໍ່ເປັນທີ່ຈະແຈ້ງເທື່ອວ່າ ຜູ້ໃດເປັນຜູ້ຄວບຄຸມປະເທດ Lesotho ລາດຊະອານາຈັກນ້ອຍໆ ຢູ່ທາງພາກໃຕ້ຂອງ ອາຟຣິກາ ຫຼັງຈາກທີ່ມີການກ່າວອ້າງວ່າ ໄດ້ມີການກໍ່ລັດ ຖະປະຫານໂດຍທະຫານ ແລະ ມີລາຍງານການຍິງກັນ ຢູ່ໃນນະຄອນຫລວງ ເມື່ອວັນເສົາວານນີ້ ກອງທັບປະຕິເສດວ່າ ຕົນບໍ່ໄດ້ຢຶດເອົາອຳນາດ ແຕ່ຫາກ ວ່າ ນາຍົກລັດຖະມົນຕີຂອງເລໂຊໂທ ທ່ານ Thomas Thabane ໄດ້ຫລົບໜີໄປຍັງເພື່ອນບ້ານອາຟຣິກາໃຕ້ ຫຼັງ ຈາກທະຫານຈຳນວນນຶ່ງ ໄດ້ປິດລ້ອມເຮືອນຂອງທ່ານ ແລະ ເຂົ້າຢຶດເອົາກອງບັນຊາການຕຳຫລວດ ອົງການຂ່າວ Reuters ໄດ້ອ້າງອິງຄຳເວົ້າຂອງ ທ່ານ Selibe Mochoboroane ລັດຖະມົນຕີກະຊວງສື່ສານ ວິທະຍາສາດ ແລະເທັກໂນໂລຈີ ທີ່ກ່າວໃນວັນອາທິດມື້ນີ້ວ່າ ຕາມລັດຖະທຳມະນູນແລ້ວ ຮອງນາຍົກລັດຖະມົນຕີ ທ່ານ Mothetjoa Metsing ແມ່ນ ເປັນຜູ້ຮັບຜິດຊອບ ຈົນກວ່າ ນາຍົກລັດຖະມົນຕີກັບຄືນມາ ໂຄສົກທະຫານທ່ານນຶ່ງ ກ່າວໃນວັນເສົາວານນີ້ວ່າ ກອງທັບພຽງແຕ່ເຄື່ອນໄຫວເພື່ອຮັບ ມືກັບ ການຂົ່ມຂູ່ທີ່ໃກ້ຈະເກີດຂຶ້ນ ຈາກພວກທີ່ທ່ານເອີ້ນວ່າ  ຊຶ່ງ ສະມາຊິກຂອງກອງກຳລັງຕຳຫລວດ ພະຍາຍາມຈະປະກອບອາວຸດໃຫ້ ບັນດາເຈົ້າໜ້າທີ່ທະຫານໃນເລໂຊໂທ ກ່າວວ່າ ພວກທະຫານໄດ້ກັບຄືນໄປຄ້າຍແລ້ວ ແລະ ສະຖານະການໃນປະເທດ ຢູ່ໃນຄວາມສະຫງົບ ສະຫະລັດ ໄດ້ຮຽກຮ້ອງ ໃຫ້ມີການ  ແລະ ໃຫ້ເຄົາລົບນັບຖື ຂັ້ນຕອນຂອງປະຊາທິປະໄຕ ຢູ່ໃນລາດຊະອານາຈັກແຫ່ງນັ້ນ